WIIK บวกกว่า 6% โบรกฯ เชียร์ ซื้อ ให้เป้า 4.70
WIIK บวกกว่า 6% ล่าสุด ณ เวลา 14.40 น. อยู่ที่ 4.16 บาท บวก 0.26 บาท หรือ 6.67% สูงสุด 4.22 บาท ต่ำสุด 3.96 บาท ด้วยมูลค่าซื้อขาย 223.24 ล้านบาท ด้าน บล.คันทรี่ กรุ๊ปเชียร์ ซื้อ ให้เป้า 4.70 ชี้โครงการบริหารจัดการน้ำ-วางระบบท่อประปาที่เกาะสมุยหนุนผลประกอบการเติบโต
6 ก.ย. 2559

ผู้สื่อข่าวรายงานว่า ราคาหุ้นบริษัทวิค แอนด์ ฮุคลันด์ จำกัด (มหาชน) หรือ WIIK ล่าสุด ณ เวลา 14.40 น. อยู่ที่ 4.16 บาท บวก 0.26 บาท หรือ 6.67% สูงสุด 4.22 บาท ต่ำสุด 3.96 บาท ด้วยมูลค่าซื้อขาย 223.24 ล้านบาท ขณะที่ดัชนีหุ้นไทยโดยรวมบวก 0.25%

โดย บล.คันทรี่ กรุ๊ป ระบุในบทวิเคราะห์ แนะนำซื้อ WIIK มีเป้าหมายการฟื้นตัว 4.70 บาท โดยราคาติดลมแล้วและจะะวิ่งไปแบบเอาไม่อยู่ ซึ่งผลประกอบการเติบโตน่าสนใจ ซึ่งโครงการบริหารจัดการน้ำและการวางระบบท่อประปาที่เกาะสมุย เป็นตัวทำรายได้สำคัญ
ทั้งนี้ยังได้รับสัญญาบริหารจัดการน้ำประปาให้กับสวนอุตสาหกรรม Siam Eastern Industrialปลวกแดง จ.ระยอง ระยะเวลา 20 ปี ในการผลิตน้ำตามความต้องการของลูกค้า มูลค่าสูงถึง 1.36 พันล้านบาท และมีงานเดิมที่เพิ่งได้ไปตอนต้นปีของการวางท่อน้ำประปาไปยังเกาะสมุยมูลค่าประมาณ 800 ล้านบาท
นอกจากนี้งานขายท่อของบริษัทมีปริมาณสูงขึ้นอย่างมาก และมี backlog ท่อต่างๆ กว่า 9 ล้านตันรอส่งมอบ และมีโอกาสรับงานวางท่อร้อยสายใต้ดินและงานบริหารจัดการนำเพิ่มเติม
สำหรับกำไรครึ่งปีเกินกว่าที่มองไว้ ซึ่งแนวโน้มจะโตขึ้นราว 1 เท่าตัวเกินคาด หรือกำไรทั้งปีไม่ควรจะน้อยกว่า 130 ล้านบาท มูลค่าเหมาะสมด้วย PE 18 เท่าจะอยู่ 6.20 บาท
ด้านเทคนิค เริ่มโค้งตัวขึ้นหลังจากทิ้งตัวลงก่อนหน้า และเกิด Oversold ทางเทคนิค โดยคาดหมายการดีดตัวตาม V-shape หากวันนี้ยิ่งปิดสูง ยิ่งวิ่งต่อไป
ส่วน บล.กรุงศรี ระบุในบทวิเคราะห์ว่า WIIK แนวโน้มราคามีโอกาสปรับขึ้น กรอบราคาอยู่ที่ 3.84-4.36 บาท หากต่ำกว่ากรอบล่างควรขายคัตลอสออกไปก่อน